Herra Väänänen

**Herra Väänänen** on Heinolan kansalainen ja entinen räätäli, joka johtaa uus-punaisia. Hän on Markus Jalavan ja Tuomas Aronmäen adoptioisä.

## Persoona

Herra Väänänen on arvonsa tunteva ihminen, jota ei haittaa olla valokeilassa. Hän on intohimoinen aatteitaan kohtaan ja on omistanut elämänsä asioiden kehittämiselle. Hän esiintyy julkisesti paljon tyynempänä kuin todellisuudessa on. Hänellä on temperamentti, ei mahdoton sellainen, mutta hän on hyvin väsynyt ja turhaantunut. Hän saattaa korottaa ääntään, mutta ei ole epäreilu.

Herra Väänänen näkee uus-punaiset perheenään ja työskentelee tauotta pitääkseen heidät turvassa. Herra Väänänen onkin isällinen. Hän haluaa ja tarvitsee jatkuvasti jonkun josta huolehtia.

Tuomaksen kuolema oli suuri järkytys herra Väänäselle. Hän ei ole pystynyt antaa itselleen aikaa käsitellä traumaansa ja se näkyy. Hänestä on tullut etäisempi ja vihaisempi. Hän pelkää kuollakseen menettävänsä jonkun muun ja syyttää itseään poikansa kuolemasta.

## Ulkonäkö

Väänänen on noin 60-vuotias afrosuomalainen mies. Hänellä on valkopälvi ja hänen tummassa ihossaan on vaaleita alueita varsinkin naamassa, käsissä ja rinnassa. Herra Väänäsellä on kiharat mustat hiukset, jotka hän sitoo puneisella nauhalla. Hän on tarkka pukeutumisestaan ja tekee valtaosan vaatteistaan. Hänen vaatteensa ovat värikkäitä ja koreita. Väänänen pukeutuu niin perinteisen maskuliinisiin kuin feminiinisiin vaatteisiin.

## Taidot ja harrastukset

Herra Väänänen on taitava tekemään vaatteita ja oli ennen räätäli.

## Suhteet

### Markus Jalava

Herra Väänänen on Jalavan adoptioisä. Hän löysi Jalavan, kun poika oli vielä pieni ja sairas. Koska edelliset Väänäsen pelastamat lapset olivat kuolleet nopeasti, kaikki odottivat Jalavankin menehtyvän. Poika oli kuitenkin sinnikäs ja Väänänen oli riemuissaan. Jalava on Väänäsen lellikki. Väänänen hössöttää poikansa kimpussa ja huolehtii hänestä jatkuvasti. Väänänen ei ole täydellinen vanhempi, eikä oikein tiennyt kuinka kasvattaa lapsia, mutta teki parhaansa. Väänänen ikävöi Jalavaa, kun hän soluttautui Heinolan poliisien joukkoon. Kun Aronmäki kuoli, Väänäsen tuskaa pahensi, ettei hän voinut surra toisen poikansa kanssa.

### Aamos Korhonen

Aamos on Väänäsen henkivartija, fysioterapeutti ja kokki. He eivät ole (platoninen)pariskunta, mutta jonkinlaiset elämänkumppanit. He kasvattivat Jalavan ja Aronmäen yhdessä ja heidän kasvatustyylinsä täydensivät toisiaan. Vaikka Väänänen kiukutteleekin Aamokselle, hän arvostaa miestä.

### Berta Aarniotaival

Berta ja Väänänen tekevät yhteistyötä ja jakavat aatteensa. Siinä se pitkälti onkin. He eivät tahdo tulla toimeen ja ovat jatkuvasti kinastelemassa. Väänäsestä Berta ei kuuntele häntä ja häntä raivostuttaa toisen lapsellisuus ja taipumus tehdä päätöksiä yksin.

### Tuomas Aronmäki

Aronmäki on herra Väänäsen sukulaispoika. Herra Väänänen adoptoi Aronmäen, kun hän jäi orvoksi nuorena. Jos Jalava oli Väänäsen lellikki, Aronmäki oli kuin pienoisversio Väänäsestä. Väänänen kasvatti hänestä jonkinlaista neuvonantajaa, ehkä hänen seuraajaansa. Hän samaistui poikaansa paljon ja heidän välillään oli yhteisymmärrys. Aronmäen kuolema mursi Väänäsen täysin.

## Sukupuoli ja seksuaalisuus

Herra Väänänen on intersukupuolinen genderfluid (he/they/she) ja aromanttinen aseksuaali. Hän suosii maskuliinisia termejä (esim. herra, isä) itsestään.